open-index/open-wikipedia-markdown huggingface dataset:
Άγγελος Βαρβαγιάννης

Ο **Άγγελος Βαρβαγιάννης** (1893 - 1960) ήταν Έλληνας οικονομολόγος και πολιτικός.

## Βιογραφικά στοιχεία

Ήταν γιος του Ιωάννη Βαρβαγιάννη, διευθυντή του Συνδέσμου Ελλήνων Βιομηχάνων και Βιοτεχνών, με καταγωγή από τη Νάουσα. Αδέλφια του υπήρξαν οι Βασίλειος και Αλέξανδρος Βαρβαγιάννης που αμφότεροι πέθαναν κατά τη Μικρασιαστική εκστρατεία ως αξιωματικός του στρατού και φαντάρος αντίστοιχα.

Υπήρξε γενικός διευθυντής του Εμπορικού και Βιομηχανικού Επιμελητηρίου Αθηνών, στο οποίο υπηρέτησε για σαράντα χρόνια.  Υπό την ιδιότητά του αυτή ήταν μέλος της Διεθνούς Επιτροπής Ανταλλαγών και του Διεθνούς Εμπορικού Επιμελητηρίου. Συμμετείχε στον ελληνοϊταλικό πόλεμο ως έφεδρος υπολοχαγός. Διετέλεσε βουλευτής Αθηνών με το κόμμα του Ελευθερίου Βενιζέλου στις εκλογές του 1928, υπήρξε υποψήφιος βουλευτής Αθηνών στις εκλογές του 1946 με τον συνδυασμό Ηνωμένης Παρατάξεως Εθνικοφρόνων, και του 1951 με την παράταξη του Γεωργίου Παπανδρέου, καθώς και πρόεδρος της πολιτικής λέσχης του κόμματος του Παπανδρέου. Την περίοδο 1946 - 1947 χρημάτισε γενικός γραμματέας του Υπουργείου Οικονομικών. 

Απεβίωσε τον Ιούνιο του 1960. Ήταν παντρεμένος με τη Φεβρωνία Βαρβαγιάννη σε πρώτο γάμο και με την Ευτέρπη Ζειρογιαννοπούλου σε δεύτερο γάμο, με τις οποίες απέκτησε δύο κόρες, τη Μαίρη και τη Λήδα.

## Παραπομπές


Κατηγορία:Έλληνες οικονομολόγοι
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Αθηνών
Ισπανικό Πολεμικό Ναυτικό

Το **Iσπανικό Nαυτικό** (ισπανικά: Armada Española) είναι ο θαλάσσιος κλάδος των Iσπανικών Ενόπλων Δυνάμεων και μία από τις παλαιότερες ενεργές ναυτικές δυνάμεις στον κόσμο. Το ισπανικό ναυτικό ήταν υπεύθυνος για μια σειρά από μεγάλα ιστορικά επιτεύγματα στην ναυσιπλοΐα, τα πιο γνωστά από τα οποία είναι τα ταξίδια του Χριστόφορου Κολόμβου και η πρώτη παγκόσμια περίπλους από τον Μαγγελάνο και τον Ελκάνο. Για πολλούς αιώνες έπαιξε καθοριστικό ρόλο στην Ισπανική Αυτοκρατορίας και ανέλαβε την υπεράσπιση ενός τεράστιου εμπορικού δικτύου σε όλο τον Ατλαντικό Ωκεανό, μεταξύ της Αμερικής και της Ευρώπης, και σε όλο τον Ειρηνικό Ωκεανό, ανάμεσα στην Ασία και την Αμερική. Το ισπανικό ναυτικό ήταν η πιο ισχυρή ναυτιλιακή δύναμη στον κόσμο κατά τον 16ο και τις αρχές του 17ου αιώνα. Ο ισπανικός Οίκος των Βουρβόνων προχώρησε σε τεράστια μεταρρύθμιση, η οποία βελτίωσε την υλικοτεχνική και στρατιωτική ικανότητα του ναυτικού τον 18ο αιώνα, όπου κατά το μεγαλύτερο μέρος του συγκεκριμένου αιώνα η Ισπανία κατείχε την τρίτη θέση ως μεγαλύτερη ναυτική δύναμη του κόσμου.

## Στόλος




Ναυτικο
Κατηγορία:Πολεμικό ναυτικό
Αντίπαλος με τις σκιές 3D: Τελευταίος γύρος

**Αντίπαλος Με Τις Σκιές 3D: Τελευταίος Γύρος** (Ρωσικά: Бой с тенью 3D: Последний раунд), είναι ρωσική ταινία του 2011 στο είδος δράσης/δράμα/θρίλερ, πρωταγωνιστεί ο Ντενίς Νικιφόροφ.

## Πλοκή
Ο πρωταθλητής στο μποξ Αρτιόμ Κόλτσιν ξεπέρασε όλες τις δυσκολίες και έγινε εθνικός ήρωας. Δεν ξανανέβηκε στο ρινγκ πια, επιλέγοντας την προπόνηση και την άγρια ζωή, συμπεριλαμβανομένου τις συνεχείς εμφανίσεις στην τηλεόραση, βγαίνοντας βόλτα και έχοντας ερωτικές σχέσεις. Ένα πρωί η γυναίκα του Βίκα και η κόρη τους τον συναντάνε στο σπίτι. Η Βίκα δε βλέπει πλέον τον Αρτιόμ που γνώρισε και ερωτεύτηκε. Η ευτυχισμένη ζωή του Αρτιόμ καταρρέει όταν ο μποξέρ που ο ίδιος προπονεί παραλίγο να πεθάνει κατά τη διάρκεια αγώνα στο ρινγκ με αντίπαλο τον διάσημο μποξέρ Κουέρτε. Ο Αρτιόμ υποψιάζεται ότι ο Κουέρτε χρησιμοποίησε κάποια απαγορευμένη τεχνική. Για να το αποδείξει, πρέπει να ταξιδέψει στο Χονγκ Κονγκ, όπου ο παλιός του φίλος Βαγκίτ Βάλιεφ τον περιμένει: γνωρίζει κάτι για τον Κουέρτε, κάτι που δεν το ξέρει κανένας άλλος. Για να κερδίσει, ο Αρτιόμ πρέπει να ξανανέβει στο ρινγκ, ξανά.

## Διανομή
* Ντενίς Νικιφόροφ - Αρτιόμ Κόλτσιν
* Γελένα Πανόβα - Βίκα Κόλτσινα
* Αντρέι Πάνιν - Βαγκίτ Βάλιεφ
* Ντμίτρι Σεβτσένκο - Συνταγματάρχης Νετσάγεφ
* Κχεμπράβι Σενπράσετ - Σου
* Μιχαήλ Γκόρεβοϊ - Μάικλ
* Μπατού Χάσικοφ - Αντόνιο Κουέρτε
* Σεργκέι Ριάμπιχ - Ολέγκ Κοσίκοφ
* Όλγκα Ντυμπτσέβα - Λέρα
* Μαρία Κουρκόβα - Γιούλια

## Δείτε επίσης
* Αντίπαλος Με Τις Σκιές (ταινία) - 2005
* Αντίπαλος Με Τις Σκιές 2: Η Εκδίκηση (ταινία) - 2007

## Παραπομπές


## Εξωτερικοί σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2011
Κατηγορία:Ρωσικές δραματικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές ταινίες δράσης
Κατηγορία:Ρωσικές 3D ταινίες
Παλαιστίνη υπό Βρετανική Εντολή

Η **Βρετανική Εντολή της Παλαιστίνης** (αγγλικά: *British Mandate of Palestine*) ήταν μια γεωπολιτική οντότητα που δημιουργήθηκε μετά τον Α΄ Παγκόσμιο Πόλεμο. Δημιουργήθηκε το 1920 και τερματίστηκε το 1948 με την ίδρυση του Ισραήλ. Ακολούθησε ο Αραβο-ισραηλινός πόλεμος 1948.

## Η εγκαθίδρυση της βρετανικής εντολής στην Παλαιστίνη
Από το 1517 και για τετρακόσια χρόνια η περιοχή της Παλαιστίνης ήταν τμήμα της Οθωμανικής Αυτοκρατορίας. 

Κατά το δέκατο ένατο αιώνα, σε διάφορες περιοχές της οθωμανικής αυτοκρατορίας που κατοικούσαν άλλοι λαοί, υπήρξε άνοδος των διαφόρων εθνικισμών. Έτσι και η Παλαιστίνη γνώρισε την άνοδο του αραβικού εθνικισμού που οδήγησε στην επανάσταση των Αράβων εναντίον των Οθωμανών (Ιούνιος 1916-Οκτώβριος 1918). 

Στη διάρκεια του Α΄ Παγκοσμίου Πολέμου στην περιοχή της Παλαιστίνης η Βρετανία βρισκόταν σε εμπόλεμη κατάσταση, με την Οθωμανική Αυτοκρατορία, που είχε ταχθεί με το μέρος των Κεντρικών Δυνάμεων. Θέλοντας λοιπόν η Βρετανία να πάρει με το μέρος της τους Άραβες, υποστήριξε την ανεξαρτησία των Αράβων στην περιοχή, όπως προκύπτει από την αλληλογραφία μεταξύ του Βρετανού Ύπατου Αρμοστή της Αιγύπτου Χένρι Μακ Μάχον (Henry McMahon) και του Σαρίφη της Μέκκας, Χουσεϊν Μπιν Αλί (Hussein bin Ali). 

Από τον Ιανουάριο του 1915  μέχρι τις 30 Οκτωβρίου 1918 έλαβε χώρα στη χερσόνησο του Σινά και στην Παλαιστίνη η ομώνυμη εκστρατεία, που έληξε με νίκη των βρετανικών δυνάμεων ενάντια στα οθωμανικά και γερμανικά στρατεύματα και κατάληψη της Παλαιστίνης από τους Βρετανούς.

Μετά την κατάληψη της Παλαιστίνης από τους Βρετανούς την εξουσία άσκησε για περίπου ενάμιση χρόνο η Διοίκηση Κατεχόμενων Εχθρικών Εδαφών (Occupied Enemy Territory Administration). Τον Ιούλιο του 1920 η στρατιωτική διοίκηση αντικαταστάθηκε από πολιτική διοίκηση με επικεφαλής τον Ύπατο Αρμοστή για την Παλαιστίνη (High Commissioner).  Πρώτος Ύπατος Αρμοστής στην Παλαιστίνη ήταν ο Χέρμπερτ Σάμουελ (Herbert Samuel).  

Στη Σύνοδο Ειρήνης του Παρισιού  το 1919 αποφασίστηκε μεταξύ άλλων η Συρία, ο Λίβανος, η Παλαιστίνη και το Ιράκ, που πριν τον πόλεμο ήταν επαρχίες της Οθωμανικής Αυτοκρατορίας, να αποτελέσουν μια ενότητα που θα διοικούνταν με το σύστημα της εντολής και την επόμενη χρονιά στη Διάσκεψη του Σαν Ρέμο η Παλαιστίνη και το Ιράκ πέρασαν στη βρετανική εντολή. 

Στις 24 Ιουλίου του 1922 η Βρετανική Εντολή επικυρώθηκε από το Συμβούλιο της Κοινωνίας των Εθνών, έχοντας ενσωματώσει στο άρθρο 2 τη Διακήρυξη Μπάλφουρ. Ως Διακήρυξη Μπάλφουρ (Νοέμβριος 1917) είναι γνωστή μια επιστολή του Υπουργού Εξωτερικών της Μεγάλης Βρετανίας Άρθουρ Τζέιμς Μπάλφουρ προς τον Λάιονελ Ουόλτερ Ρότσιλντ, στην οποία ο Βρετανός υπουργός δήλωνε ότι η κυβέρνηση της χώρας του υποστήριζε τη δημιουργία στην Παλαιστίνη μιας εθνικής πατρίδας για τον εβραϊκό λαό, χωρίς να βλάπτονται τα δικαιώματα των άλλων κοινοτήτων που ζούσαν στην Παλαιστίνη. 

## Παραπομπές


Κατηγορία:Ιστορία του Ισραήλ
Κατηγορία:Ιστορία της Παλαιστίνης
Παλαιστινη
Κατηγορία:Εντολές της Κοινωνίας των Εθνών
Αντίπαλος με τις σκιές (ταινία)

**Αντίπαλος Με Τις Σκιές** (Ρωσικά: Бой с тенью), είναι ρωσική ταινία του 2005 στο είδος δράσης/δράμα/θρίλερ, πρωταγωνιστεί ο Ντενίς Νικιφόροφ.

## Πλοκή
Ο Αρτιόμ είναι ένας ανερχόμενος μποξέρ που ετοιμάζεται να διεκδικήσει τον τίτλο του πρωταθλητή και ο μάνατζερ του, ο διεφθαρμένος επιχειρηματίας Βάλιεφ, έχει στοιχηματίσει πολλά χρήματα πάνω του. Στο ρινγκ όμως, ο Αρτιόμ όχι μόνο βγαίνει νοκ-άουτ, αλλά κινδυνεύει να τυφλωθεί μόνιμα και χρειάζεται επειγόντως να εγχειριστεί. Με τον Βάλιεφ να αρνείται κάθε αποζημίωση, η φίλη του Αρτιόμ, η γοητευτική Βίκα, αποφασίζει να ζητήσει χρήματα από τον πρώην φίλο της Ίγκορ, ένα πλούσιο νονό (μαφιόζος) του μοσχοβίτικου υπόκοσμου. Όταν όμως βρίσκει τον Ίγκορ δολοφονημένο, ξεκινά ένα ανελέητο κυνηγητό ανάμεσα στις αντίπαλες συμμορίες και την αστυνομία... Κυνηγημένοι και προδομένοι, ο Αρτιόμ και η Βίκα τρέχουν να σωθούν αλλά ταυτόχρονα καταστρώνουν ένα τολμηρό σχέδιο για να βρουν τα απαραίτητα χρήματα: την ληστεία μίας τράπεζας που ανήκει τον Βάλιεφ. 

## Διανομή
*Ντενίς Νικιφόροφ ως Αρτιόμ Κόλτσιν
*Γελένα Πανόβα ως Βίκα
*Αντρέι Πάνιν ως Βάλιεφ
*Ιβάν Μακάρεβιτς ως Κώστια
*Τζον Άμος ως Χιλ
*Πάβελ Ντερεβιάνκο ως Τίμοχα
*Ντμίτρι Σεβτσένκο ως Νετσάγεφ
*Σεργκέι Μπεζρούκοφ ως Σάσα Μπέλιϊ

## Δείτε επίσης
* Αντίπαλος Με Τις Σκιές 2: Η Εκδίκηση (ταινία) - 2007
* Αντίπαλος Με Τις Σκιές 3D: Τελευταίος Γύρος (ταινία) - 2011

## Εξωτερικοί Σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2005
Κατηγορία:Ρωσικές δραματικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές ταινίες δράσης
Κατηγορία:Αθλητικές ταινίες
Κατηγορία:Ταινίες τοποθετημένες στη Ρωσία
Αντίπαλος με τις σκιές 2: Η εκδίκηση

**Αντίπαλος Με Τις Σκιές 2: Η Εκδίκηση** (Ρωσικά: Бой с тенью 2: Реванш), είναι ρωσική ταινία του 2007 στο είδος δράσης/δράμα/θρίλερ, πρωταγωνιστεί ο Ντενίς Νικιφόροφ.

## Πλοκή
 
Όταν ο Αρτιόμ Κόλστιν, φτάνει στις ΗΠΑ για να παλέψει για το πρωτάθλημα, σύντομα ανακαλύπτει ότι πρέπει να παλέψει για τη ζωή του αφού ένας νεαρός επιθετικός μποξέρ, ο οποίος τον προκαλεί σε μάχη, παλεύουν, πέφτει σε κώμα και τελικά πεθαίνει. Μετά από αυτό ο Αρτιόμ ανακαλύπτει ότι ο νεαρός πυγμάχος δεν ήταν άλλος από τον μοναχογιό του Φέλιξ Μέντεζ, τον ισχυρό μαφιόζο του Μεξικού, από αυτή τη στιγμή για τον Αρτιόμ θα ξεκινήσει ο πραγματικός αγώνας.

## Διανομή ρόλων
* Ντενίς Νικιφόροφ - Αρτιόμ Κόλτσιν
* Γελένα Πανόβα - Βίκα Κόλτσινα
* Αντρέι Πάνιν - Βάγκιτ Βάλιεφ
*Πάβελ Ντερεβιάνκο - Τίμοχα
* Πίτερ Αρπεσέλα - Μάρεκ
*Ντμίτρι Σεβτσένκο - Νετσάγεφ
* Τζέρεμι Μπάτιστ - Ντιέγκο
* Βίκτωρ Λόπεζ - Φέλιξ Μέντεζ
* Τζιοβάνι Μπεχαράνο - Μάρκο
* Ρίκο Ντεβερό - Θαγκ
* Αλβάρο Ορλάντο - Σεζάρ Μέντεζ

## Δείτε επίσης
* Αντίπαλος Με Τις Σκιές (ταινία) - 2005
* Αντίπαλος Με Τις Σκιές 3D: Τελευταίος Γύρος (ταινία) - 2011

## Εξωτερικοί Σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2007
Κατηγορία:Ρωσόφωνες ταινίες
Κατηγορία:Ρωσικές δραματικές ταινίες
Κατηγορία:Ταινίες γυρισμένες στη Ρωσία
Κατηγορία:Αγγλόφωνες ταινίες
Κατηγορία:Ρωσικές ταινίες δράσης
Κατηγορία:Ρωσικές αστυνομικές ταινίες
Κοσμάς Αλεξανδρίδης

Ο **Κοσμάς Αλεξανδρίδης** (1908 - 22 Απριλίου 1955) ήταν Έλληνας δικηγόρος και πολιτικός. Διετέλεσε βουλευτής Σερρών με το Κόμμα Φιλελευθέρων και υφυπουργός Εφοδιασμού.

## Βιογραφία
Γεννήθηκε στην Αρκαδιούπολη της Ανατολικής Θράκης και εγκαταστάθηκε στις Σέρρες σε πολύ μικρή ηλικία.

Εξελέγη για πρώτη φορά βουλευτής Σερρών με το κόμμα των Φιλελευθέρων το 1946, για να επανεκλεγεί το 1950 και το 1951.

Στην κυβέρνηση Σοφούλη ανέλαβε υφυπουργός Δημοσίων Έργων από τις 18 Νοεμβρίου 1948 έως τις 20 Ιανουαρίου 1949.

Υπηρέτησε στην κυβέρνηση του Σοφοκλή Βενιζέλου ως  υφυπουργός Εφοδιασμού – Διανομών, από τις 4 Σεπτεμβρίου 1950 έως τις 13 Σεπτεμβρίου 1950. Στην κυβέρνηση Σ. Βενιζέλου το Σεπτέμβριο του 1950 υπηρέτησε ως υπουργός άνευ χαρτοφυλακίου ασκών καθήκοντα υφυπουργού Εφοδιασμού και Διανομών την περίοδο 13 Σεπτεμβρίου 1950 ως τις 28 Ιανουαρίου 1951.

Απεβίωσε σε ηλικία 47 ετών τον Απρίλιο του 1955.
Το όνομά του φέρει ένας δρόμος των Σερρών.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Σερρών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υφυπουργοί Δημοσίων Έργων
Κατηγορία:Έλληνες υφυπουργοί Εφοδιασμού
Κατηγορία:Έλληνες υπουργοί Άνευ Χαρτοφυλακίου
Κατηγορία:Μικρασιατικός Ελληνισμός
Τζεφ Λόου

Ο **Τζεφ Λόου** (Jeff Lowe) (13 Σεπτεμβρίου, 1950 - 24 Αυγούστου 2018) ήταν Αμερικανός αλπινιστής από το Όγκντεν της Γιούτα. Είναι γνωστός για τις αναρριχήσεις του και τις πρώτες αναβάσεις στα αμερικανικά και καναδικά Βραχώδη, τις Άλπεις και τα Ιμαλάια. Είναι υπέρμαχος της φιλοσοφίας του *[[Αλπικό στιλ|αλπικού στιλ]]*, σύμφωνα με το οποίο μικρές ομάδες σκαρφαλώνουν γρήγορα με ελάχιστο εξοπλισμό. Ο Λόου έχει κάνει πάνω από 1000 πρώτες αναβάσεις. Αδελφός του είναι ο Γκρεγκ Λόου ιδρυτής της Lowe Alpine.

## Ορειβατικά επιτεύγματα
Ο Λόου πιστώνεται με την ανάπτυξη της σύγχρονης, ευρωπαϊκών προδιαγραφών, αναρρίχησης πάγου στις ΗΠΑ, όπως επίσης και με την επινόηση της  μικτής αναρρίχησης. Ίδρυσε τις εταιρείες Latok Mountain Gear και Cloudwalker. Ο Λόου έγινε εξώφυλλο για την αναρρίχηση πάγου στο εξώφυλλο της 11ης Δεκεμβρίου 1978 του *Sports Illustrated*.

Πιστώνεται επίσης με την εισαγωγή της αναρρίχησης πάγου στους Χειμερινούς Χ Αγώνες όπως επίσης για τη δημιουργία του Ouray Ice Festival. Ο Λόου έγινε τιμητικά μέλος της Αμερικανικής Αλπικής Λέσχης, για τα ορειβατικά του επιτεύγματα, τις συνεισφορές του στην αναρριχητική κοινότητα και το όραμά του. Έγινε επίσης Τιμητικό Μέλος της Βρετανικής Αλπικής Λέσχης.

## Αξιοσημείωτες αναβάσεις
*1957 Γκραντ Τέτον, Ουαϊόμινγκ με τον πατέρα του
*1971 Μούνλαϊτ Μπάτρες, Εθνικό πάρκο Ζάιον, Γιούτα, ΗΠΑ, με τον Μάικ Βάις
*1972 πρώτη χειμερινή της δυτικής όψης του Γκαντ Τέτον με τον Γκρεγκ Λόου
*1973 *Βόρεια Όψη*, Γουέτερχορν Πικ, Όρη Σαν Χουάν, Κολοράντο, με τον Πολ Χόγκαν
*1973 *Νοτιοανατολική Γωνία*, Κίλερ Νιντλ, Σιέρα Νεβάδα, Καλιφόρνια, NCCS V F9 ή F10 A2, με τον Τζον Γουέιλαντ
*1974 Μπράινταλ Βέιλ Φολς (Καταρράκτες του Νυφικού Πέπλου), Τέλουριντ, Κολοράντο, με τον Μάικ Βάις
*1974 *Γκριν Ρίβερ Λέικ Νταιχέντραλ*, Οροσειρά Γουίντ Ρίβερ, Γουαϊόμινγκ. NCCS V F9, FA με τον Γκρεκ Λόου
*1975 Όρος Κίτσενερ Μεγάλο Κεντρικό Κουλουάρ με τον Μάικ Βάις.
*1979 Άμα Ντάμπλαμ, Νεπάλ μοναχική
*1980 Σκίανγκ Κάνγκρι - προσπάθεια
*1982 Κουάνγκντε Ρι βόρεια όψη, Νεπάλ, με τον Ντέιβιντ Μπρεσίρς
*1985 *Μπερντ Μπρέιν Μπουλβάρ*, Ουρέι, Κολοράντο
*1990 Τράνγκο Τάουερς, γιουγκοσλαβική διαδρομή με την Κατρίν Ντεστιβέλ.
*1991 Μετάνοια, Βόρεια όψη του Άιγκερ, Ελβετία, μοναχική
*1994 *Οκτάπους*, Βέιλ, Κολοράντο

Η προσπάθειά του στη Βόρεια κόψη του Λατόκ Ι με τους Τζιμ Ντονίνι, Μάικλ Κένεντι και Τζορτζ Λόου) το 1978 θεωρείται από πολλούς ως η δυσκολότερη ανολοκλήρωτη αναρρίχηση στον κόσμο.

## Εκδόσεις και διδακτικά video
*The Ice Experience - 1979
*Climbing - 1986
*
*Alpine Ice: Jeff Lowe's Climbing Techniques - 1997
*Waterfall Ice - 1996
*Clean Walls - 2004

## Παραπομπές


## Εξωτερικοί σύνδεσμοι
*"Τζεφ Λόου: Η διάνοια"
*Βιογραφία του Τζεφ Λόου στο climbandmore.com 
*"Last Night I Dreamed I Had Legs"

Κατηγορία:Αμερικανοί αναρριχητές
Κατηγορία:Αμερικανοί ορειβάτες
Δημήτριος Ζάννος

Ο **Δημήτριος Ζάννος** (1889 - 1967) ήταν Έλληνας βιομήχανος και πολιτικός.

## Βιογραφικά στοιχεία

Ήταν γιος του Κωνσταντίνου Ζάννου, δικηγόρου, και της Ολυμπίας Πεσμαζόγλου. Από την πλευρά του πατέρα του καταγόταν από την επιχειρηματική οικογένεια Ζάννου ενώ από την πλευρά της μητέρας του ήταν μέλος της οικογένειας Πεσμαζόγλου. Σπούδασε μηχανολόγος στο Μόναχο και εργάστηκε ως διευθυντικό στέλεχος στη ΒΙΟ, της οποίας ήταν μέτοχος μαζί με άλλα μέλη της οικογένειάς του. Υπήρξε, επίσης, καθηγητής Ανυψωτικών Μηχανημάτων στο Πολυτεχνείο κατά την περίοδο 1920 - 1923.

Διετέλεσε βουλευτής Αθηνών με το κόμμα των Φιλελευθέρων την περίοδο 1928 - 1932 καθώς και γερουσιαστής.

Ήταν παντρεμένος με την Βαλή Γεωργιάδου και είχαν αποκτήσει δύο παιδιά.

## Παραπομπές


Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Αθηνών
Κατηγορία:Έλληνες γερουσιαστές
Κατηγορία:Έλληνες βιομήχανοι
Νικόλαος Γιαννηκώστας

Ο **Νικόλαος Γιαννηκώστας** (1836 - 1911) ήταν Έλληνας αξιωματικός του στρατού και πολιτικός.

## Βιογραφικά στοιχεία

Ήταν γιος του Ιωάννη Γιαννηκώστα, αγωνιστή του 1821 με καταγωγή από την Ήπειρο, και της Άννας Καραγιαννοπούλου. Αποφοίτησε από την Στρατιωτική Σχολή Ευελπίδων και συμμετείχε στις επιχειρήσεις εναντίον των Τούρκων στην Ήπειρο το 1863 καθώς και στον ελληνοτουρκικό πόλεμο του 1897. Αποστρατεύθηκε με τον βαθμό του υποστρατήγου. Το 1899 εξελέγη βουλευτής Αττικής.

Ήταν παντρεμένος με την Αμαλία Φωκά, από την Κεφαλονιά, και είχαν αποκτήσει τέσσερα παιδιά μεταξύ των οποίων τον Γιάννο Γιαννηκώστα, υποναύαρχο και σύζυγο της Έττας Δραγούμη, και τον Κωνσταντίνο Γιαννηκώστα, αξιωματικό του στρατού.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Αττικής
Κατηγορία:Έλληνες ελευθεροτέκτονες
Εμπειρίκος

Το ελληνικό επώνυμο **Εμπειρίκος** μπορεί να αναφέρεται σε κάποιο από τα παρακάτω πρόσωπα, τα περισσότερα από τα οποία ανήκουν στην **[[Οικογένεια Εμπειρίκου]]**:

* Αλκιβιάδης Εμπειρίκος (1842-1924), εφοπλιστής και ευεργέτης
* Ανδρέας Εμπειρίκος (1901-1975), ποιητής, φωτογράφος και ψυχαναλυτής
* Γεώργιος Α. Εμπειρίκος (1920-2011), εφοπλιστής και συλλέκτης έργων τέχνης
* Γεώργιος Επαμ. Εμπειρίκος (1901-1980), εφοπλιστής, τραπεζίτης και πολιτικός
* Γεώργιος Μ. Εμπειρίκος (1875-1945), εφοπλιστής και υπουργός
* Επαμεινώνδας Γ. Εμπειρίκος (γενν. 1943), εφοπλιστής
* Επαμεινώνδας Κ. Εμπειρίκος (1858-1924), εφοπλιστής και υπουργός
* Κωνσταντίνος Επαμ. Εμπειρίκος (1895-1980), εφοπλιστής και υπουργός
* Κωνσταντίνος Λ. Εμπειρίκος (19ος αι.), ευεργέτης και δήμαρχος
* Λεωνίδας Ανδρ. Εμπειρίκος (1872/9-1947), εφοπλιστής και βουλευτής
* Λεωνίδας Αντ. Εμπειρίκος (πέθανε το 1853), ιατρός και βουλευτής
* Νικόλαος Εμπειρίκος (γενν. 1903), φυσικός, πρύτανης στο Α.Π.Θ.

## Δείτε επίσης
* Αλέξανδρος Εμπειρίκος-Κουμουνδούρος (1898-1980), πολιτευτής και λογοτέχνης
* Σέξτος ο Εμπειρικός (2ος αι. μ.Χ.), φιλόσοφος και ιατρός
Άνοιγμα Μπένκο

Το **Άνοιγμα Μπένκο** (*Benko's Opening*), γνωστό επίσης ως **Ουγγρικό άνοιγμα** (*Hungarian Opening*) ή **Άνοιγμα Μπάρτζα** (*Barcza Opening*) ή **Άνοιγμα Μπίλεκ** (*Bilek Opening*) ή **Άνοιγμα φιανκέτου του βασιλιά** (*King's Fianchetto Opening*), είναι ένα σκακιστικό άνοιγμα το οποίο χαρακτηρίζεται από την αρχική κίνηση 1.η3 (κωδικός ECO A00).

## Στατιστική
Η κίνηση 1.η3 των λευκών είναι μια αρκετά δημοφιλής αρχική κίνηση, καθώς είναι μία από τις είκοσι πιο πιθανές κινήσεις στο άνοιγμα και κατατάσσεται πέμπτη σε δημοτικότητα:

## Ιστορία
Το άνοιγμα έχει πάρει το όνομά του από τον Παλ Μπένκο, ο οποίος χρησιμοποίησε το 1.η3 για να νικήσει τον Μπόμπι Φίσερ και τον Μιχαήλ Ταλ στον πρώτο και τον τρίτο γύρο του τουρνουά των διεκδικητών του παγκόσμιου τίτλου το 1962 στην πόλη Κουρασάο, που ήταν μέρος των αγώνων για το Παγκόσμιο πρωτάθλημα σκακιού του 1963. Ο Μπένκο χρησιμοποίησε αυτό το άνοιγμα κατά τις πρώτες έντεκα φορές που είχε τα λευκά στο τουρνουά.

Παρά το γεγονός ότι το άνοιγμα είναι μεταξύ των πιο κοινών πρώτων κινήσεων, η Εγκυκλοπαίδεια Σκακιστικών Ανοιγμάτων δεν έχει αφιερωμένο κάποιον συγκεκριμένο κωδικό στην 1.η3. Η κίνηση έχει καταταγεί στο A00, καθώς οι περισσότερες παρτίδες μεταφέρονται σε άλλα ανοίγματα με άλλον κωδικό.

## Θεωρία
Η 1.η3 συνήθως ακολουθείται από φιανκέτο του αξιωματικού με 2.Αη2. Η παρτίδα συχνά μεταφέρεται σε κάποιο άλλο άνοιγμα, όπως το Καταλανικό άνοιγμα, η Ινδική επίθεση του βασιλιά ή κάποια βαριάντα του Αγγλικού ανοίγματος. Η κίνηση 1.η3 μπορεί επίσης να ακολουθείται από 1...ε5 2.Αη2 δ5 3.Ιζ3 ακολουθούμενη από 4.0-0 με την οποία τα λευκά έχουν την ανάπτυξη και τον βασιλιά σε ασφάλεια, ενώ τα μαύρα έχουν το κέντρο με τα πιόνια "δ" και "ε".

## Παραπομπές


## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Benko's Opening

Κατηγορία:Σκακιστικά ανοίγματα
Πιρί Μεχμέτ Πασάς

Ο **Πιρί Μεχμέτ Πασάς** (τούρκικα: Pîrî Mehmed Paşa) (; - 1533) ήταν Οθωμανός Βεζίρης επί βασιλείας Σελίμ Α΄ και Σουλεϊμάν Α΄ κατά τα έτη 1518 - 1523.

## Βιογραφία

Η ημερομηνία γέννησης του Πιρί Μεχμέτ πασά είναι άγνωστη. Σύμφωνα με ιστορικούς γεννήθηκε στο Άκσαραϋ. Ο πατέρας του ήταν σεΐχης στην Αμάσεια και ιδρυτής του κλάδου Τζεμαλίγια της σούφι σέχτας Χαλβέτιγιε. Έλαβε μόρφωση στον μεντρεσέ της Αμάσειας και ολοκλήρωσε τις σπουδές του στην Κωνσταντινούπολη. 

Ο Πιρί Μεχμέτ πασάς πολέμησε μαζί με τον σουλτάνο Σελίμ το 1514 στη μάχη του Τσαλντιράν. Ο Πιρί Μεχμέτ Πασάς συμμετείχε και σε άλλες μάχες, όπως του Βελιγραδίου 1521 και του κάστρου των Ιωαννιτών ιπποτών στη Ρόδο το 1522.

Στις 25 Ιανουαρίου 1517 διαδέχθηκε τον Γιουνούς Πασά και έγινε Μεγάλος Βεζίρης μέχρι τις 27 Ιουνίου 1523 όπου τον διαδέχθηκε ο Πάργαλης Ιμπραήμ πασάς. 

Χρηματοδότησε πολλά ιδρύματα στην Ανατολία και στη Ρούμελη.

Πέθανε το 1533 στη Σηλυβρία και τάφηκε εκεί.

## Παραπομπές

## Δείτε επίσης

*Κατάλογος Μεγάλων Βεζίρηδων
*Μεγάλος Βεζίρης

Κατηγορία:Μεγάλοι Βεζίρηδες
Σεμιόν Τιμοσένκο

Ο **Σεμιόν Κονσταντίνοβιτς Τιμοσένκο** (*Семён Константи́нович Тимоше́нко*, Φουρμάνκα, Βεσσαραβία, 18 Φεβρουαρίου 1895 - 31 Μαρτίου 1970) ήταν Ουκρανός στρατάρχης της Σοβιετικής Ένωσης και ανώτερος διοικητής του Ερυθρού στρατού, που τιμήθηκε δυο φορές σαν ήρωας της χώρας του. Ήταν επίσης, συμπέθερος του Στάλιν.

Γιος αγρότη που απασχολούταν σαν κολίγος, ο Σεμιόν κατατάχθηκε το 1915 στον Α’ Π.Π. ως χειριστής πυροβόλου, στο 1ο Σύνταγμα Οράνιεμπάουμ. Το 1917 και ενώ έφερε το βαθμό του δεκανέα, χειροδίκησε σε βάρος ενός αξιωματικού και παραπέμφθηκε σε στρατοδικείο. Ωστόσο, απαλλάχθηκε της κατηγορίας ύστερα από επέμβαση του «Συμβουλίου Εργατών και Στρατιωτών». Στη συνέχεια πήρε μέρος στον Ρωσικό εμφύλιο ως αξιωματικός των μπολσεβίκων, διοικητής Ιπικκού (2ης ταξιαρχία, 6η μεραρχία), όπου τραυματίσθηκε σοβαρά.

Το 1923 αποφοίτησε από την Ανώτερη Στρατιωτική Ακαδημία και το 1925 τοποθετήθηκε κομισάριος διοικητής του 3ου Σώματος Ιππικού. Το 1933 προήχθη σε διοικητή της στρατιωτικής περιοχής της Λευκορωσίας και δυο χρόνια μετά έγινε μέλος του πρώτου ανωτάτου σοβιέτ. Το 1939 συμμετείχε στην εισβολή στην Πολωνία και στο Σοβιετο-Φινλανδικό πόλεμο, τον οποίο διεύθυνε προσωπικά. Το 1940 τιμήθηκε με το Παράσημο του Ήρωα της ΕΣΣΔ και ανέλαβε κομισάριος άμυνας, επιφορτισμένος με το έργο της αναμόρφωσης του Κόκκινου Στρατού. Την ίδια εποχή η κόρη του παντρεύτηκε το γιο του Στάλιν, Βασίλι.

Το 1941 και μετά τη ναζιστική επίθεση κατά της ΕΣΣΔ ο Τιμοσένκο έλαβε θέση αρχιστράτηγου στη Μόσχα. Τον Ιούλιο του ίδιου έτους με εντολή του Στάλιν μετέβη στο δυτικό μέτωπο σαν διοικητής. Το φθινόπωρο ανέλαβε τον έλεγχο και του νοτιοδυτικού μετώπου και ανακατέλαβε το Ροστώφ ενώ στις αρχές του 1942 ήταν επικεφαλής του φινλανδικού μετώπου. Το Μάιο του 1942 επιχείρησε μια ευρεία αντεπίθεση στο Χάρκοβο αλλά απέτυχε και μετακλήθηκε στην πρωτεύουσα Έπειτα, τοποθετήθηκε κατά σειρά διοικητής διαφόρων άλλων μετώπων του πολέμου (Στάλινγκραντ, Καυκάσου, Βαλτικής).

Μετά τη λήξη του πολέμου ο Τιμοσένκο θήτευσε σαν διοικητής Ουραλίων και Λευκορωσίας, ενώ στα 1960 διορίσθηκε γενικός επιθεωρητής του υπουργείου άμυνας και το 1961 έγινε πρόεδρος της κρατικής επιτροπής βετεράνων πολεμιστών.

Πέθανε από καρκίνο το 1970 και η σορός του ενταφιάσθηκε στον τοίχο του Κρεμλίνου.

## Παραπομπές


## Πηγές
* Δημήτριος Γεδεών, «Στρατάρχης Τιμοσένκο, ένας λησμονημένος ήρωας του ανατολικού μετώπου», περιοδικό «Ιστορικά Θέματα», περίοδος Β’, τεύχος 98, Ιανουάριος 2011, σελ. 106-117.

## Εξωτερικοί σύνδεσμοι
* 

Κατηγορία:Στρατάρχες της Σοβιετικής Ένωσης
Κατηγορία:Ήρωες της Σοβιετικής Ένωσης
Αλέκος Κοντοβουνήσιος

Ο **Αλέξανδρος Κοντοβουνήσιος** (Αθήνα, 3 Νοεμβρίου 1937 - Αθήνα, 14 Ιουλίου 2025) ήταν Έλληνας διεθνής καλαθοσφαιριστής που αγωνιζόταν σε όλες τις θέσεις εκτός από σέντερ και προπονητής.

## Βιογραφία
Η αθλητική του σταδιοδρομία ξεκίνησε σε ηλικία μόλις 15 ετών, το Νοέμβριο του 1952 από το σύλλογο του Α.Ο. Παγκρατίου. Τον είχε ανακαλύψει τυχαία ο καθηγητής μαθηματικών Νότης Μαστρογιάννης που τον είδε να παίζει σε ένα γηπεδάκι κοντά στο Παναθηναϊκό Στάδιο. Έπαιξε επίσης στο Μίλωνα, στον Τρίτωνα (1961-1967) και ξανά στο Παγκράτι, όπου και τερμάτισε την αγωνιστική του καριέρα το 1974. Σε εννέα χρονιές στην Α΄ Εθνική κατηγορία πήρε μέρος σε 171 επίσημους αγώνες σημειώνοντας 1.699 πόντους. Την περίοδο 1965-66 αναδείχθηκε 5ος σκόρερ της διοργάνωσης με 421 πόντους. Έπαιξε και στην Εθνική ομάδα όπου ήταν και αρχηγός, συμπληρώνοντας 67 συμμετοχές (το χρονικό διάστημα 1959-1967), πετυχαίνοντας και 188 πόντους. Για την προσφορά του τιμήθηκε από την ΕΟΚ. Σε ηλικία 45 ετών έλαβε μέρος σε αγώνα Κυπέλλου ενισχύοντας την ομάδα του Παλαιού Φαλήρου. Ο Κοντοβουνήσιος συμμετείχε με την Εθνική Ομάδα των Ανδρών στην Ολυμπιάδα της Ρώμης (1960) και σε δυο Πανευρωπαϊκά Πρωταθλήματα. Ήταν επίσης διεθνής βολεϊμπολίστας, αλλά και ποδοσφαιριστής. Ήταν πολύ θεαματικός και ευρηματικός στο παιχνίδι του και γι' αυτό του αποδόθηκαν πολλά κολακευτικά προσωνύμια.

Εργάσθηκε ως προπονητής υποδομών κυρίως στο Παγκράτι αλλά και σε άλλες ομάδες. Το 1973 οδήγησε την ανδρική ομάδα του Αιγάλεω από τη Β΄ στην Α΄ κατηγορία της Αθήνας.

Ήταν παντρεμένος με την αγγλίδα Susie Green, με την οποία απέκτησε δυο παιδιά.

Απεβίωσε στις 14 Ιουλίου 2025, σε ηλικία 87 ετών.

## Πηγές
* Αφιέρωμα των 80 χρόνων του Α.Ο. Παγκρατίου

## Παραπομπές


Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Τρίτωνα Αθηνών
Κατηγορία:Προπονητές καλαθοσφαίρισης Αιγάλεω
Αχιλλέας Παπαλουκάς

Ο **Αχιλλέας Παπαλουκάς** (1830 - 1915) ήταν Έλληνας πολιτικός.

## Βιογραφικά στοιχεία
Γεννήθηκε στην Αμφίκλεια και ήταν γιος του πολιτικού Ιωάννη Παπαλουκόπουλου. Αδερφός του ήταν ο  Αλκιβιάδης Παπαλουκάς. Σπούδασε νομικά και ιδιώτευσε ως δικηγόρος. Εξελέγη πρώτη φορά βουλευτής Λοκρίδος στις εκλογές του 1899 και επανεξελέγη σε αυτές του 1902 και του 1912.

Ήταν παντρεμένος με την Ολυμπιάδα Λάζου, αδελφή του Θεμιστοκλή Λάζου και είχαν αποκτήσει πέντε παιδιά μεταξύ των οποίων τον Ιωάννη Παπαλουκά.

## Παραπομπές


Κατηγορία:Βουλευτές Λοκρίδας
Αχιλλεας
Obduction (βιντεοπαιχνίδι)

Το ***Obduction*** είναι βιντεοπαιχνίδι περιπέτειας που αναπτύχθηκε από την Cyan Worlds. Το *Obduction* χαρακτηρίζεται ως ο πνευματικός διάδοχος των προηγούμενων παιχνιδιών περιπέτειας της Cyan, το *[[Myst]]* και το *[[Riven]]*. Στο παιχνίδι, ο παίκτης χειρίζεται τον πρωταγωνιστή ο οποίος μεταφέρεται σε περίεργους εξωγήινους κόσμους, με ανθρώπινα στοιχεία στις εκάστοτε τοποθεσίες. Σκοπός του είναι να εξερευνήσει και να λύσει γρίφους, προκειμένου να βρει έναν τρόπο για α επιστρέψει στο σπίτι του.

Το παιχνίδι χρηματοδοτήθηκε μέσω εκστρατείας στο Kickstarter. Κυκλοφόρησε τον Αύγουστο του 2016 για τον Προσωπικό υπολογιστή, με την εκδοχή για τα MacOS να κυκλοφορεί το Μάρτιο του 2017 και τη VR εκδοχή για το Oculus Rift να βγαίνει το Νοέμβριο του 2016. Η εκδοχή του PlayStation 4 θα κυκλοφορήσει τον Αύγουστο του 2017, με ένα patch να κυκλοφορεί αργότερα για την υποστήριξη PlayStation VR.

Το *Obduction* απέσπασε γενικότερα θετικές κριτικές.

## Ανάπτυξη
Το *Obduction* ανακοινώθηκε επίσημα στις 17 Οκτωβρίου του 2013, μέσω εκστρατείας στο Kickstarter, με επικεφαλής τον Ραν Μίλερ, και βασικό στόχο στα 1.1 εκατομμύρια δολάρια. Στο συνοδευτικό βίντεο, ο Μίλερ ανέφερε ότι το βιντεοπαιχνίδι έχει σκοπό να λειτουργήσει ως πνευματικός διάδοχος του *Myst* και του *Riven*. Λαμβάνοντας έμπνευση από τα προηγούμενα παιχνίδια της σειράς *Myst*, ο Μίλερ παρατήρησε ότι το σκηνικό ενός μυστηριώδους εξωγήινου κόσμου θα μοιάζει ως εμπειρία με αυτή που προσφέρει το *Myst*. Σημειώνοντας ότι η ανακοίνωση έρχεται είκοσι χρόνια από την κυκλοφορία του *Myst*, τόνισε επίσης ότι οι συνεργάτες από τα δύο αρχικά παιχνίδια *Myst*, καθώς και όσοι συνέβαλαν στην ανάπτυξη του **, θα συμμετέχουν στον τομέα ανάπτυξης του *Obduction*. Η εκστρατεία έληξε στις 16 Νοεμβρίου, ξεπερνώντας τον βασικό στόχο, αποσπώντας περισσότερα από 1 εκατομμύριο δολάρια, και κερδίζοντας την υποστήριξη της εταιρίας Oculus Rift.

## Παραπομπές


## Εξωτερικοί σύνδεσμοι
* 
* 
* Το ''Obduction'' στο Kickstarter

Κατηγορία:Βιντεοπαιχνίδια περιπέτειας
Κατηγορία:Βιντεοπαιχνίδια του 2016
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια παζλ
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια της Cyan Worlds
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια επιστημονικής φαντασίας
Κατηγορία:Βιντεοπαιχνίδια PlayStation VR
Κατηγορία:Βιντεοπαιχνίδια Oculus Rift
Ιωάννης Παπαλουκάς

Ο **Ιωάννης (Γιάγκος) Παπαλουκάς** (1873 -  1936) ήταν Έλληνας πολιτικός και δικηγόρος.

## Βιογραφικά στοιχεία

Ήταν γιος του Αχιλλέα Παπαλουκά, δικηγόρου και πολιτικού, και της Ολυμπιάδας Λάζου, αδελφής του Θεμιστοκλή Λάζου. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος. Υπήρξε ενεργό μέλος του Δικηγορικού Συλλόγου Λαμίας, του οποίου διετέλεσε μέλος του διοικητικού συμβουλίου καθώς και πρόεδρος αυτού. Εξελέγη για πρώτη φορά βουλευτής Φθιώτιδος και Φωκίδος στις εκλογές του Αυγούστου του 1910 και επανεξελέγη σε αυτές του Νοεμβρίου του ίδιου έτους καθώς και σε αυτές του 1920. Στις εκλογές του 1923 εξελέγη βουλευτής Λοκρίδος.

Ήταν παντρεμένος με την Αγλαΐα Περιβολιώτου, κόρη του Νικολάου Περιβολιώτου, δημάρχου Θερμοπυλών, και αδερφή του Κωνσταντίνου Περιβολιώτη, και είχαν αποκτήσει τρία παδιά: την Λουκία, σύζυγο Λουκά Φίνου, φαρμακοποιού, την Ολυμπιάδα, σύζυγο Σπύρου Λιούρδη, αντιστράτηγου ε.α., και τον Αχιλλέα Παπαλουκά, δικηγόρο και βουλευτή.

## Παραπομπές


Κατηγορία:Βουλευτές Φθιωτιδοφωκίδας
Κατηγορία:Βουλευτές Λοκρίδας
Ιωαννης
Χολ (Αρκτική)

Η νήσος **Χωλ** (ρωσικά: *Остров Галля*) είναι ρωσικό νησί στον Αρκτικό ωκεανό και ειδικότερα το πέμπτο μεγαλύτερο νησί του αρχιπελάγους της γης του Φραγκίσκου Ιωσήφ μετά τη νήσο Ζεμλιά Γκεόργκα (Γη του Πρίγκηπος Γεωργίου), τη Γη του Βίλτσεκ, τη νήσο Γκράχαμ Μπελ και τη Γη της Αλεξάνδρας. Έχει έκταση 1.049 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 502 μέτρων. Το νησί πήρε το όνομα του από τον Αμερικανό εξερευνητή Κάρολο Φραγκίσκο Χωλ και διοικητικά ανήκει στην περιφέρεια Αρχάγγελσκ.

## Εξωτερικοί σύνδεσμοι
* 

Κατηγορία:Νησιά του Όμπλαστ του Αρχάγγελσκ
Πάπας Ιωάννης

Με τον τίτλο **Πάπας Ιωάννης** αναφέρονται:

## Πριν το σχίσμα του 1054
*Πάπας Ιωάννης Α΄, 6ος αιώνας
*Πάπας Ιωάννης Β΄, 6ος αιώνας
*Πάπας Ιωάννης Γ΄, 6ος αιώνας
*Πάπας Ιωάννης Δ΄, 7ος αιώνας
*Πάπας Ιωάννης Ε΄, 7ος αιώνας
*Πάπας Ιωάννης ΣΤ΄, 8ος αιώνας
*Πάπας Ιωάννης Ζ΄, 8ος αιώνας
*Πάπας Ιωάννης Η΄, 9ος αιώνας
*Πάπας Ιωάννης Θ΄, 9ος αιώνας
*Πάπας Ιωάννης Ι΄, 10ος αιώνας
*Πάπας Ιωάννης ΙΑ΄, 10ος αιώνας
*Πάπας Ιωάννης ΙΒ΄, 10ος αιώνας
*Πάπας Ιωάννης ΙΓ΄, 10ος αιώνας
*Πάπας Ιωάννης ΙΔ΄, 10ος αιώνας
*Πάπας Ιωάννης ΙΕ΄, 10ος αιώνας
*Αντίπαπας Ιωάννης  ΙΣΤ΄, 10ος αιώνας
*Πάπας Ιωάννης ΙΖ΄, 10ος αιώνας
*Πάπας Ιωάννης ΙΗ΄, 10ος αιώνας
*Πάπας Ιωάννης ΙΘ΄, 11ος αιώνας

## Μετά το σχίσμα του 1054
*Πάπας Ιωάννης ΚΑ΄, 13ος αιώνας
*Πάπας Ιωάννης ΚΒ΄, 14ος αιώνας
*Πάπας Ιωάννης ΚΓ΄, 20ός αιώνας

## Δείτε επίσης
*Πάπας Ιωάννης Παύλος Α΄, 20ός αιώνας
*Πάπας Ιωάννης Παύλος Β΄, 20ός αιώνας
Πατριάρχης Ιωάννης

Με τον τίτλο **Πατριάρχης Ιωάννης** υπάρχουν τα παρακάτω λήμματα:

## Πατριάρχες Αντιοχείας
*Ιωάννης Α΄ Αντιοχείας
*Ιωάννης Β΄ Αντιοχείας
*Ιωάννης Κωδωνάτος
*Ιωάννης Δ΄ Αντιοχείας
*Ιωάννης Ε΄ Αντιοχείας
*Ιωάννης ΣΤ΄ Αντιοχείας
*Ιωάννης Ζ΄ Αντιοχείας, 12ος αιώνας.
*Ιωάννης Η΄ Αντιοχείας
*Ιωάννης Ι΄ Αντιοχείας

## Πατριάρχες Αλεξανδρείας
*Ιωάννης Α΄ Αλεξανδρείας
*Ιωάννης Β΄ Αλεξανδρείας
*Ιωάννης Γ΄ Αλεξανδρείας
*Ιωάννης Δ΄ Αλεξανδρείας
*Ιωάννης ο Ελεήμων, Πατριάρχης Αλεξανδρείας, 7ος αιώνας.
*Ιωάννης ΣΤ΄ ο Κωδωνάτος Αλεξανδρείας, 11ος αιώνας.
*Ιωάννης Η΄ Αλεξανδρείας

## Πατριάρχες Ιεροσολύμων
*Ιωάννης Ε΄ Ιεροσολύμων

## Πατριάρχες Κωνσταντινουπόλεως
*Ιωάννης ο Χρυσόστομος, 4ος & 5ος αιώνας.
*Πατριάρχης Ιωάννης Β΄ Καππαδόκης, 6ος αιώνας.
*Πατριάρχης Ιωάννης Γ΄ Σχολαστικός, 6ος αιώνας.
*Πατριάρχης Ιωάννης Δ΄ Νηστευτής, 6ος αιώνας.
*Πατριάρχης Ιωάννης Ε΄, 7ος αιώνας.
*Πατριάρχης Ιωάννης ΣΤ΄, 8ος αιώνας.
*Πατριάρχης Ιωάννης Ζ΄ Γραμματικός, 9ος αιώνας.
*Ιωάννης Η΄ Ξιφιλίνος, 11ος αιώνας
*Ιωάννης Θ΄ Ιερομνήμων, 12ος αιώνας
*Ιωάννης Ι΄ Καματηρός, 12ος & 13ος αιώνας.
*Ιωάννης ΙΑ΄ Βέκκος, 13ος αιώνας.
*Ιωάννης ΙΒ΄, 13ος & 14ος αιώνας.
*Ιωάννης ΙΓ΄ Γλυκύς, 14ος αιώνας.
*Ιωάννης ΙΔ΄ Καλέκας, 14ος αιώνας.
S&M (άλμπουμ)

***S&M*** είναι ο τίτλος του ζωντανού άλμπουμ του αμερικανικού heavy metal συγκροτήματος Metallica, το οποίο κυκλοφόρησε στις 23 Νοεμβρίου του 1999 μέσω της δισκογραφικής εταιρείας Elektra Records. Το όνομα του άλμπουμ προέρχεται από τα αρχικά των λέξεων *Symphony and Metallica*

Το *S&M* περιλαμβάνει τραγούδια των Metallica εκτελεσμένα ζωντανά από το συγκρότημα μαζί με την συμφωνική ορχήστρα του Σαν Φρανσίσκο, υπό την διεύθυνση του μαέστρου Μάικλ Κέιμεν, στις 21 και 22 Απριλίου 1999 στο Berkeley Community Theatre του Μπέρκλεϊ της Καλιφόρνια. Η ιδέα για το συγκεκριμένο εγχείρημα προήλθε από τις κλασικές επιρροές του πρώην μπασίστα του συγκροτήματος, Κλιφ Μπάρτον, όπως και τον πρώτο δίσκο ορχήστρας και ροκ συγκροτήματος, το *[[Concerto for Group and Orchestra]]* των Deep Purple, το οποίο ηχογραφήθηκε το 1969.

Ο δίσκος ξεκινάει με το "The Ecstasy of Gold" του Ένιο Μορικόνε, το οποίο έπαιξε η ορχήστρα πριν μπει το συγκρότημα για το "The Call of Ktulu", ενώ περιέχει δύο νέες συνθέσεις, τα "No Leaf Clover" και "Human".

Το *S&M* ανέβηκε στο #2 του *[[Billboard]]* στις Ηνωμένες Πολιτείες και έχει βραβευθεί ως εξαπλά πλατινένιο, ενώ έφτασε στην κορυφή των γερμανικών, σουηδικών, αυστραλιανών και νορβηγικών τσαρτ.

## Τραγούδια

## Θέσεις τσαρτ

## Βραβεία

## Πιστοποιήσεις και πωλήσεις
Ηνωμένες Πολιτείες (RIAA Certification): 6x πλατινένιος

Αυστραλία (ARIA Certification): Πλατινένιος

Ελβετία (IFPI Certification): 2x πλατινένιος

Γαλλία (SNEP Certification): Πλατινένιος

Ηνωμένο Βασίλειο (BPI Certification): Χρυσός

Γερμανία (BVMI Certification): Πλατινένιος

Φινλανδία (Musiikkituottajat Certification): Χρυσός

Αυστρία (IFPI Certification): Πλατινένιος

Νέα Ζηλανδία (RMNZ Certification): 2x πλατινένιος

Σουηδία (IFPI Certification): Πλατινένιος

Καναδάς (CRIA Certification): 3x πλατινένιος

Πολωνία (ZPAV Certification): 2x πλατινένιος

## Συντελεστές
Η σύνθεση του συγκροτήματος κατά τις ηχογραφήσεις του *S&M* είχε την εξής μορφή:

* Τζέιμς Χέτφιλντ - κιθάρα, κύρια φωνητικά
* Κερκ Χάμμετ - κιθάρα
* Τζέισον Νιούστεντ - μπάσο, φωνητικά
* Λαρς Ούλριχ - τύμπανα

; Γκεστ συμμετοχή

* Συμφωνική ορχήστρα του Σαν Φρανσίσκο με διευθυντή τον Μάικλ Κέιμεν

## Παραπομπές


## Εξωτερικοί σύνδεσμοι

* ''S&M'' στο AllMusic
* ''S&M'' στην Encyclopaedia Metallum
* ''S&M'' κριτική στο Sputnikmusic
* ''S&M'' κριτική στο Metal Storm

Κατηγορία:Άλμπουμ του 1999
Κατηγορία:Symphonic metal άλμπουμ
Κατηγορία:Live άλμπουμ των Metallica
Αλπικό στιλ

Το **αλπικό στιλ** είναι τρόπος ή στιλ αναρρίχησης, σύμφωνα με τον οποίο ο ορειβάτης ανεβαίνει συχνά με τον απολύτως απαραίτητο εξοπλισμό, ελάχιστη  τροφή και νερό, θυσιάζοντας την άνεση, τη ζέστη, τον ύπνο και τη διατροφή, χάριν της επίτευξης του αντικειμενικού στόχου της κορυφής. Το αλπικό στιλ αντιπαρατίθεται στο στιλ πολιορκίας του βουνού που εφαρμόζουν οι μεγάλες αποστολές και ο όρος προέρχεται από τις ευρωπαϊκές Άλπεις, όπου οι ορειβάτες του 1800 σκαρφάλωναν κλασικές διαδρομές με ένα σακίδιο στην πλάτη, χρησιμοποιούσαν μία σκηνή τόσο στην ανάβαση όσο και στην κατάβαση. Το αλπικό στιλ χρησιμοποποίησαν ορειβάτες όπως ο Βάλτερ Μπονάτι, ο Ράινχολντ Μέσνερ και ο Στιβ Χάους, προωθώντας την τεχνοτροπία σε τέτοια επίπεδο, ώστε να αναφέρεται ως «γοργή και ελαφριά» αναρρίχηση.

Το αλπικό στιλ θεωρείται από πολλούς ορειβάτες η αγνότερη μορφή ορειβασίας, ωστόσο μειώνει τα περιθώρια ασφαλείας, λόγω του μειωμένου εξοπλισμού και προμηθειών. Σημαντική ανάβαση στα Ιμαλάια σε αλπικό στιλ έγινε από τους Ράινχολντ Μέσνερ και Πίτερ Χάμπελερ στο Γκασερμπρούμ Α΄ χωρίς συσκευές οξυγόνου το 1975.

## Παραπομπές


Κατηγορία:Τύποι αναρρίχησης
Γεώργιος Σταμάτης

Ο **Γεώργιος Σταμάτης** (Παραβόλα Αιτωλοακαρνανίας, 1915 – Αγρίνιο, 3 Μαΐου 1986) υπήρξε Έλληνας δικηγόρος και πολιτικός από την Αιτωλοακαρνανία, ο οποίος υπηρέτησε ως νομάρχης, βουλευτής και ως υπουργός.

## Σταδιοδρομία
Καταγόταν από οικογένεια κτηματιών και σε ηλικία μόλις 26 ετών έγινε πρόεδρος της Ένωσης Γεωργικών Συνεταιρισμών του Αγρινίου. Σπούδασε στη Νομική Σχολή του Πανεπιστημίου των Αθηνών. Πολέμησε ως έφεδρος ανθυπολοχαγός στο 2/39 σύνταγμα Ευζώνων Μεσολογγίου κατά τον Ελληνοϊταλικό Πόλεμο και τραυματίστηκε.

Η πολιτική του σταδιοδρομία ξεκίνησε ως Νομάρχης Ευρυτανίας από το 1945 ως το 1946 και έπειτα ανέλαβε γενικός γραμματέας στο Υπουργείο Εργασίας. Εξελέγη για πρώτη φορά βουλευτής με το Συνδυασμό Ηνωμένης Παρατάξεως Εθνικοφρόνων (Σοσιαλιστικό Δημοκρατικό Κόμμα) στις εκλογές του 1946 εξελέγη πρώτος σε σταυρούς στην εκλογική περιφέρεια Αιτωλοακαρνανίας-Ευρυτανίας συγκεντρώνοντας 3.036 ψήφους. Ήταν υποψήφιος βουλευτής και στις επόμενες εκλογές του 1950, όμως δεν εξελέγη. Επανήλθε ως βουλευτής στις εκλογές του 1956 με τη Δημοκρατική Ένωση και εν συνεχεία (1957) προσχώρησε στην ΕΡΕ, με την οποία επανεξελέγη βουλευτής το 1958, το 1961 το 1963 και το 1964 και στην διάδοχό της, Νέα Δημοκρατία, με την οποία επανεκλέχθηκε στις εκλογές του 1974, του 1977 και του 1981.

Διετέλεσε υπουργός Εργασίας (από τις 3 Απριλίου 1967 ως τις 21 Απριλίου 1967 οπότε ανατράπηκε η κυβέρνηση Κανελλόπουλου) και μετά τη Μεταπολίτευση εκλέχθηκε πρώτος αντιπρόεδρος της Βουλής. Στην κυβέρνηση Καραμανλή έγινε υπουργός Δημοσίας Τάξεως από τις 5 Ιανουαρίου 1976 ως τις 28 Νοεμβρίου 1977 και διορίστηκε υπουργός Δικαιοσύνης στην επόμενη κυβέρνηση του Καραμανλή στις 28 Νοεμβρίου 1977. Στην κυβέρνηση του Γεωργίου Ράλλη παρέμεινε υπουργός Δικαιοσύνης από τις 10 Μαΐου 1980 ως τις 17 Σεπτεμβρίου 1981. 

Απεβίωσε ανήμερα του Πάσχα, έχοντας υποστεί έμφραγμα του μυοκαρδίου σε δωμάτιο ξενοδοχείου, στις 3 Μαΐου 1986. Η κηδεία του έγινε από το Μητροπολιτικό Ναό του Αγρινίου.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες υπουργοί Εργασίας
Κατηγορία:Έλληνες υπουργοί Δημοσίας Τάξεως
Κατηγορία:Έλληνες υπουργοί Δικαιοσύνης
Κατηγορία:Βουλευτές Αιτωλοακαρνανίας
Κατηγορία:Νομάρχες Ευρυτανίας
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες αξιωματικοί επίλεκτων δυνάμεων
Εκκλησία της Ισλανδίας

Η **Εκκλησία της Ισλανδίας** ή  **Ευαγγελική Λουθηρανική Εκκλησία της Ισλανδίας** (ισλανδ.: *Hin Evangeliska Lúterska Kirkja*) ή **Εθνική Εκκλησία** (ισλανδ.: *Þjóðkirkjan*) είναι η εκκλησία της Ισλανδίας που αποτελεί την επίσημη θρησκεία της χώρας. Δογματικά συγκαταλέγεται στα Λουθηρανικά χριστιανικά δόγματα.

Η Εκκλησία είναι οργανωμένη σε μία επισκοπή με προκαθήμενο τον Επίσκοπο της Ισλανδίας. Η σημερινή Επίσκοπος της Ισλανδίας, Άγκνες Σίγκουρδατντότιρ, είναι η πρώτη γυναίκα που έλαβε αυτό το αξίωμα.

## Υποσημειώσεις


## Εξωτερικοί σύνδεσμοι
* 
* Η επίσημη σελίδα της Εκκλησίας της Ισλανδίας

Κατηγορία:Προτεσταντικές εκκλησίες
Κατηγορία:Λουθηρανισμός
Κατηγορία:Θρησκεία στην Ισλανδία
Ισλανδια
Εκκλησία της Δανίας

Η **Εκκλησία της Δανίας** ή **Ευαγγελική Λουθηρανική Εκκλησία της Δανίας** ή  **Δανική Εθνική Εκκλησία** (δαν.: *Den Danske Folkekirke*) είναι η εκκλησία της Δανίας που αποτελεί την επίσημη θρησκεία της χώρας. Δογματικά συγκαταλέγεται στα Λουθηρανικά χριστιανικά δόγματα.

Είναι οργανωμένη σε 11 επισκοπές, ενώ υπάρχουν 2.200 ενορίες και 2.400 θρησκευτικοί λειτουργοί. Στις 1 Ιανουαρίου 2014 το 78,4% του πληθυσμού της Δανίας, ήταν μέλη της Εθνικής Εκκλησίας.

## Παραπομπές


## Εξωτερικοί σύνδεσμοι
* 
* Η επίσημη σελίδα της Εκκλησίας της Ισλανδίας

Κατηγορία:Προτεσταντικές εκκλησίες
Κατηγορία:Λουθηρανισμός
Κατηγορία:Χριστιανισμός στη Δανία
Δανια
Εκκλησία των Νήσων Φερόες

Η **Εκκλησία των Νήσων Φερόες** () είναι η εκκλησία που αποτελεί την επίσημη θρησκεία των Νήσων Φερόες. Αποτελεί τη δεύτερη μικρότερη κρατική εκκλησία, μετά την Εκκλησία του Τουβαλού. Δογματικά συγκαταλέγεται στα Λουθηρανικά χριστιανικά δόγματα.

Η Εκκλησία ανεξαρτητοποιήθηκε το 2007 από την Εκκλησία της Δανίας, της οποίας επισκοπή αποτελούσε μέχρι τότε. Το 83% του πληθυσμού των Νήσων Φερόες, ανήκουν στην Εκκλησία. Αποτελείται από 14 ενορίες στις οποίες υπάγονται 62 εκκλησίες και 9 ευκτήριοι οίκοι.

## Παραπομπές


## Εξωτερικοί σύνδεσμοι
* Η επίσημη σελίδα της Εκκλησίας των Νήσων Φερόες

Κατηγορία:Προτεσταντικές εκκλησίες
Κατηγορία:Λουθηρανισμός
Κατηγορία:Νήσοι Φερόες
Φεροες
Ιωάννης Σισίνης

Ο **Ιωάννης Σισίνης** (1850 - 1930) ήταν Έλληνας δικηγόρος, κτηματίας και βουλευτής.

## Βιογραφία
Ήταν γιος του Νικολάου Σισίνη, αξιωματικού του στρατού και βουλευτή. Από την πλευρά του πατέρα του ήταν απόγονος των οικογενειών Σισίνη και Αυγερινού και ήταν εγγονός του Γιαννάκη Σισίνη και δισέγγονος του Γεώργιου Αυγερινού. Αδέρφια του ήταν οι Γεώργιος Σισήνης, δήμαρχος Ήλιδος, και Δημήτριος Σισίνης, αντιστράτηγος του ελληνικού στρατού. Εξελέγη πρώτη φορά βουλευτής Ηλείας στις εκλογές του 1895 και επανεξελέγη σε αυτές του 1902, του 1905 και του 1906. Στις εκλογές του Αυγούστου 1910 επανεξελέγη βουλευτής Αχαΐας και Ηλείας καθώς και σε αυτές  του Δεκεμβρίου 1915, του 1920 και του 1926. Υπήρξε επίσης πρόεδρος του δημοτικού συμβουλίου Ήλιδος.

Το 1911 πραγματοποιήθηκε συνάντηση στην οικία του στην Γαστούνη μεταξύ του Δημητρίου Γούναρη, του Παναγή Τσαλδάρη και του Πέτρου Πρωτοπαπαδάκη για την δημιουργία κόμματος με κοινή ιδεολογία.

## Παραπομπές


Κατηγορία:Βουλευτές Ηλείας
Κατηγορία:Βουλευτές Αχαΐας-Ήλιδος
Κατηγορία:Οικογένεια Αυγερινού
Φρούριο Καλέ του Τουρλούκα

Το **Φρούριο Κάλε** είναι οχυρό Βυζαντινών χρόνων στο όρος Τουρλούκα, τμήμα της οροσειράς της Ροδόπης, κοντά στην Βουλγαρική πόλη Σμόλιαν στα σύνορα με την Ελλάδα.

Το κάστρο χτίστηκε ή ανακατασκευάστηκε από τον αυτοκράτορα Ιουστινιανό για τον έλεγχο της περιοχής. Είναι κατασκευασμένο σε υψόμετρο 1482 μέτρα και καταλαμβάνει έκταση 5 στρεμμάτων, το μεγαλύτερο τμήμα του είναι κατεστραμμένο. Σήμερα σώζεται το νότιο τείχος του σε έκταση 38 μέτρων μήκος, 1,60 με 1,80 πλάτος και ύψος από 1 έως 3 μέτρα. 

Το φρούριο πιστεύεται ότι είχε μικρή φρουρά για να ελέγχει τον δρόμο που περνούσε από εκεί και σε περίπτωση ανάγκης να προστατεύεται σε αυτό ο τοπικός πληθυσμός. Είχε οπτική επαφή επαφή με το Κάστρο Ποβίσντος που βρίσκεται σε απόσταση 10 χλμ. Αργότερα το φρούριο ανακατασκευάστηκε πιθανότατα από τους ντόπιους, ίσως είχε καταστραφεί και εγκαταλειφθεί γιατί ανακατασκευάστηκε με ξερολιθιά και ξυλεία, τέλος καταστράφηκε κι εγκαταλείφθηκε εντελώς. 

Από το 2005 είναι επισκέψιμος αρχαιολογικός τόπος της Βουλγαρίας.

## Πηγές
* Έβρος-Σμόλιαν, Δρόμος του πολιτισμού, Το Φρούριο Kale κοντά στο Smolyan

Κατηγορία:Βυζαντινά κάστρα
Κατηγορία:Κάστρα στη Βουλγαρία
Κατηγορία:Αρχαιολογικοί τόποι στη Βουλγαρία
Ακρορριζεκτομή

μικρογραφία|Ακτινογραφία ενός δοντιού μετά από χειρουργική επέμβαση στην άκρη της ρίζας

**Ακρορριζεκτομή** ή περιακρορριζική χειρουργική είναι χειρουργική μέθοδος απομάκρυνσης του κατώτατου τμήματος της ρίζας ενός δοντιού, προκειμένου το τελευταίο να διασωθεί από προϋπάρχουσα φλεγμονή εντός της πολφικής του κοιλότητας και να διατηρηθεί στο στόμα. Θεωρείται το έσχατο μέσο στο οποίο καταφεύγει ο θεράπων γενικός οδοντίατρος ή γναθοχειρουργός, πριν την εξαγωγή.

## Ενδείξεις
Σε περιπτώσεις ιδιαίτερα στενών ή κεκαμμένων ριζικών σωλήνων, όπου η εφαρμοσθείσα για διάφορους λόγους ενδοδοντική θεραπεία πιθανόν να είναι ατελής, εφαρμόζεται η ακρορριζεκτομή αφού έχουν αποτύχει απόπειρες για επανάληψη της θεραπείας και η φλεγμονή παραμένει στην περιακρορριζική περιοχή ως χρόνια παθολογική κατάσταση (απόστημα ή κοκκίωμα), γεγονός που επιβεβαιώνεται από τον ακτινογραφικό έλεγχο. Επίσης σε περιπτώσεις κατάγματος ή διάτρησης της ρίζας, η ακρορριζεκτομή είναι η θεραπεία εκλογής.

## Διαδικασία
Το υπαίτιο δόντι απομονώνεται με τη χρήση ελαστικού απομονωτήρα και γίνεται τοπική ή στελεχιαία αναισθησία. Απομακρύνονται τα προσπεφυκότα ούλα με χειρουργικό κρημνό και στο ύψος του ακρορριζίου εφαρμόζεται τρυπανισμός του οστού, με κατάλληλη εγγλυφίδα (τροχός). Όταν αποκτηθεί οπτική επαφή με την πάσχουσα περιοχή, απομακρύνεται ο κοκκιώδης ιστός με ένα κοχλιάριο απόξεσης και αφαιρείται το ακρορριζικό τμήμα με δίσκο αποκοπής. Στο εναπομένον τμήμα γίνεται ανάστροφη έμφραξη με αμάλγαμα. Ακολουθεί η επανατοποθέτηση του κρημνού στη θέση του, η συρραφή του τραύματος και η κάλυψή του με χειρουργική κονία, ενώ στον ασθενή χορηγείται αντιβίωση δια της γενικής οδού. Η μετεγχειρητική πορεία είναι γενικά ομαλή και η ανακούφιση του πάσχοντος άμεση.

## Πηγές
* Πότε χρειάζεται η ακρορριζεκτομή

## Παραπομπές


Κατηγορία:Οδοντιατρική
Κατηγορία:Χειρουργική
Νίκος Κ. Νικολαΐδης (πεζογράφος)

Ο **Νίκος Κ. Νικολαΐδης** (Λευκωσία, Κύπρος, 1884-1956 ) ήταν Κύπριος πεζογράφος, ένας εκ των σημαντικότερων συγγραφέων του μεσοπολέμου. Έγραψε συνολικά 25 διηγήματα, μυθιστορήματα, αλλά και ποιήματα και θεατρικά σενάρια.

Σε ηλικία δέκα ετών εγκατέλειψε το σχολείο για να ακολουθήσει το ταλέντο του. Αρχικά εργάσθηκε σαν βοηθός βιβλιοδετείου και αργότερα ως αγιογράφος, αλλά και ηθοποιός. Οι πολλές επαγγελματικές και ταξιδιωτικές του εμπειρίες (ταξίδεψε επανειλημμένα σε Ευρώπη, Περσία, Αίγυπτο και Μέση Ανατολή) τον βοήθησαν να εξελιχθεί σε μια από τις πλέον αναγνωρίσιμες μορφές των γραμμάτων της εποχής του. Μετά το τέλος των ταξιδιών του έζησε στην Αθήνα (1915-1919), τη Λεμεσό (1919-1923, ως καθηγητής ιχνογραφίας στην Ιδιωτική Σχολή Ξένων Γλωσσών και Ελληνικών Μαθημάτων και συνεργάτης του περιοδικού "Αβγή") και τέλος στο Κάιρο, όπου έγραψε και εξέδωσε το μεγαλύτερο μέρος του λογοτεχνικού έργου του και πέθανε στο Κοινοτικό Νοσοκομείο Καΐρου.Το συχνά δηκτικό-ειρωνικό του ύφος τον κατέταξε μεταξύ των δημιουργών που ασχολούνται με τα βαθύτερα εσωτερικά ζητήματα, όπως τη διερεύνηση της ανθρώπινης ψυχής, τις υπαρξιακές αγωνίες και τα συναισθήματα απόγνωσης που βιώνουν οι κατατρεγμένοι και οι περιθωριακοί της κοινωνίας.

## Ενδεικτική εργογραφία
* Ι. Ποίηση • Οι ανθρώπινες και οι άνθινες ζωές · Βιβλίο πρώτο · Πεζά τραγούδια και μικρές πρόζες. Κύπρος, 1920 (και έκδοση β΄ συμπληρωμένη, Κάιρο, 1938). • Ο χρυσός μύθος · Πεζά τραγούδια, μικρές πρόζες, μικροί διάλογοι. Κάιρο, 1938. • Το βιβλίο του μοναχού. Κάιρο, 1951. ΙΙ. Πεζογραφία • Διηγήματα. Σειρά Α΄. Κύπρος, 1921. • Το στραβόξυλο [Μικρές αγωνίες]. Κύπρος, 1922. • Ο Σκέλεθρας · Διηγήματα. Σειρά Β΄. Αλεξάνδρεια, 1914. • Η καλή συντρόφισσα · Διηγήματα. Σειρά Γ΄. Κύπρος, 1929. • Πέρ’ απ’ το καλό και το κακό· [Ανιστορώ ιστορία]. Κύπρος, 1940. • Τα τρία καρφιά. Κάιρο, 1948. ΙΙΙ. Θέατρο • Το γαλάζιο λουλούδι · Λυρικό παραμυθόδραμα έμμετρο σε τρεις πράξεις και μια ενδιάμεση σκηνή. Κύπρος, 1919.

## Πηγές
* 

## Παραπομπές


Κατηγορία:Κύπριοι ποιητές
Κατηγορία:Κύπριοι μυθιστοριογράφοι
Κατηγορία:Κύπριοι διηγηματογράφοι
Κατηγορία:Κύπριοι θεατρικοί συγγραφείς
Κατηγορία:Κύπριοι ηθοποιοί θεάτρου